༄༅། །ཨོཾ་ཨཱརྱ་ཏཱ་ར་ཡེ། སྲིད་ཞི་ཀུན་ཁྱབ་རྣམ་ཀུན་སྟོང་པ་ཉིད། །དུས་གསུམ་
སངས་རྒྱས་མ་ལུས་འབྱུང་བའི་གནས། །ཤེས་རབ་ཕར་ཕྱིན་ཆོས་སྐུ་ཡུམ་ཆེན་མོ། །རྗེ་
བཙུན་འཕགས་མ་ཡུམ་ལ་ཕྱག་འཚལ་ལོ། །རྣམ་དག་པདྨ་དྲྭ་བའི་ཞིང་ཁམས་སུ། །
སངས་རྒྱས་མ་ཆགས་པདྨའི་སྤྱན་མངའ་བ། །ཡིད་ཅན་མཐའ་དག་བདེ་བར་དབུགས་
323

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
འབྱིན་མཛད། །རྗེ་བཙུན་འཕགས་མ་ཡུལ་ལ་ཕྱག་འཚལ་ལོ། །འདུལ་བྱའི་ཁམས་དང་
དབང་པོའི་བྱེ་བྲག་གིས། །གང་འདུལ་ཅིར་ཡང་ཤར་བའི་སྒྱུ་འཕྲུལ་གྱི། །རྣམ་རོལ་
སྤྲུལ་པའི་ལྷ་མོ་མྱུར་དཔའ་མོ། །དབྱངས་ཅན་བསོད་ནམས་མཆོག་སྟེར་གཙུག་ཏོར་
རྒྱལ། །ཀུ་རུ་ཀུལླེ་འཇིགས་བྱེད་ཆེན་མོ་དང༌། །གཏུམ་མོ་མི་ཐུབ་གཞན་མི་རྒྱལ་བ་
དང་། །ཁམས་གསུམ་རྣམ་རྒྱལ་ནོར་སྟེར་དབང་བྱེད་མ། །བཀྲ་ཤིས་དོན་བྱེད་ལྷ་མོ་དགྲ་
དཔུང་འཇོམས། །ཁྲོ་གཉེར་ཅན་མཛད་རབ་ཞི་འབར་བའི་འོད། །དཔག་མེད་གནོན་མ་
རྨ་བྱ་ཆེན་མོ་དང་། །མི་ཕམ་རྒྱལ་མོ་རི་ཁྲོད་ལོ་གྱོན་མ། །འོད་ཟེར་ཅན་མ་རྣམས་ལ་ཕྱག་
འཚལ་ལོ། །དེ་ལྟར་སྙིང་ནས་གསོལ་བ་བཏབ་པའི་མཐུས། །བྱང་ཆུབ་སེམས་འབྱོངས་
གང་སྣང་ལྷ་སྐུར་དག །བསྐྱེད་རྫོགས་དོན་ལ་རང་བྱན་ཚུད་པ་དང༌། །ཡང་དག་ལམ་
གྱི་འགལ་རྐྱེན་ཀུན་ཞི་ཞིང་། །མཐུན་རྐྱེན་སྨོན་པ་ཡིད་བཞིན་འགྲུབ་པ་དང་། །མི་དགེ་
སྡིག་པ་མ་ལུས་ཀུན་དག་ནས། །གཞན་གྱིས་སྡང་དང་རྨི་ལམ་ངན་པ་བྲལ། །ངན་འགྲོའི་
འཇིགས་ལས་སྐྱོབ་པར་བྱིན་གྱིས་རློབས། །མི་ཁོམ་བརྒྱད་དུ་ནམ་ཡང་མི་སྐྱེ་ཞིང་། །རྟག་
ཏུ་སྐྱེ་བ་དྲན་དང་དབང་པོ་གསལ། །ཚུལ་ཁྲིམས་རྣམ་དག་ཆོས་ལ་ཡིད་གཞུངས་ནས། །
ཉོན་མོངས་ལས་ཀྱི་རྣམ་པར་སྨིན་པ་ལས། །བསྲུང་དང་སྐྱོབ་དང་སྦེད་པར་མཛད་དུ་
གསོལ། །མ་རུངས་དགྲ་དང་གདོན་བགེགས་འཚེ་བ་དང་། །དུས་མིན་འཆི་དང་རིམས་
དང་དུག་གི་ནད། །མ་ལུས་ཞི་ཞིང་དག་པར་མཛད་ནས་ཀྱང་། །མཐར་ཐུག་འཕགས་
མའི་དགོངས་སྤྱོད་མངོན་གྱུར་ཤོག །ཅེས་པའང་བླ་མ་སངས་རྒྱས་ཀྱི་ངོར་རྒྱལ་སྲས་པདྨ་ལས་འབྲེལ་རྩལ་གྱིས་
བྲིས་པ་དགེའོ། །
324